Document ID: /roh_data/filtered/fineweb-2-filterrobots_roh.jsonl.gz/42466

cuntegn
Exteriur
Malaisia fa vegnir l'ambassadur nordcorean
Suenter la mort da Kim Jong Nam, il mezfrar dal dictatur Kim Jong Un, datti dissonanzas diplomaticas tranter la Malaisia e la Corea dal nord. La regenza a Kuala Lumpur ha cità l’ambassadur nordcorean. Il motiv sajan stadas sias remartgas tenor las qualas la Malaisia haja da zuppentar insatge.
Plinavant clomian els er enavos lur agen ambassadur da Pjöngjang. Quai ha communitgà il ministeri da l’exteriur.
Kim Jong Nam è mort avant in’emna sin la plazza aviatica da Kuala Lumpur, cura ch'el vuleva viagiar en China. Probabel è el vegnì tissientà. El ha adina puspè crititgà il reschim da ses mezfrar.
RR novitads 10:00